

**Egyszerűbb volumetrikus kompenzáció a Renishaw új Compensate szoftverével**

A Renishaw Compensate a [CARTO szoftvercsomag](https://www.renishaw.com/en/carto--31845) új eleme. Segítségével az [XM-60 többtengelyes kalibrátor](https://www.renishaw.com/en/xm-60-multi-axis-calibrator--39258) felhasználói gyors és egyszerű volumetrikus kompenzációt alkalmazhatnak a szerszámgépeknél.

**A selejtképződés és a gép állásidejének csökkentése**

Még új szerszámgépek esetén is előfordulnak pozicionálási hibák, több szabadságfokot érintően, melyek változnak a munkatartományban. Normál élettartama során a gép teljesítménye a mechanikai kopás miatt folyamatosan csökken. Ennek következtében a kívánt tűrések gyakran nehezen tarthatók, és így egyre több lesz a selejtes munkadarab. Volumetrikus kompenzáció használata esetén a szerszámgépvezérlő automatikus korrekciót alkalmaz, hogy csökkentse az ilyen hibák előfordulásának arányát. Ez egy gyorsan végrehajtható eljárás, melynek során az XM-60 kalibrációs adatokat rögzít, a Compensate szoftver pedig volumetrikus kompenzációs táblázatot hoz létre. Így a teljes munkatartományban egyenletes teljesítmény biztosítható.

**Tökéletes megoldás a volumetrikus kompenzációra**

Az XM-60 piacvezető megoldássá vált a szerszámgéptengelyek mind a hat szabadságfokának közvetlen mérésében (ezek: a lineáris, függőleges és vízszintes elmozdulás, ill. a bólintó, legyező és orsózó mozgás hibái). A kalibrátor egyszerre méri a hat szabadságfokot, és a hibairányok automatikus jelzésészlelése segít elkerülni az adatfeldolgozási hibákat. A mérés független a gravitációtól, így az X, Y vagy Z tengely és átlós mozgások mérésére is használható. Mindezen tényezőknek köszönhetően az XM-60 a tökéletes megoldás a volumetrikus kompenzációra.

A Compensate kompatibilis azokkal a Siemens 840D Solution vonali vezérlőkkel, melyekre telepítették a Siemens VCS opciót (A3, A5 vagy A5 plus). A későbbi verziókba további, vezérlőkkel kapcsolatos opciók is be lesznek építve.

Ha szeretne többet megtudni a Compensate szoftverről és az XM-60 többtengelyes kalibrátorról, keresse fel a Renishaw standját az EMO Hannover 2019 kiállításon (szeptember 16–21., 6. csarnok, D48 stand).

-Vége-